钦定古今图书集成/明伦汇编/氏族典/第086卷 > 胡平表
## 钦定古今图书集成/明伦汇编/氏族典/第086卷 > 胡平表

按《明外史朱燮元传》：“胡平表，云南临安人，万历举人，
历忠州判官。天启元年秋，樊龙陷重庆，平表诣石柱
土官秦良玉乞师，号泣不食饮者五日夜。良玉为发
兵，巡抚朱燮元檄监良玉军。会擢新郑知县，燮元奏
留之。改重庆推官兼副总兵，尽护诸军，将战数有功。
擢四川监军佥事，兼理屯田，迁贵州右参议。崇祯元”
年进秩右参政，分守贵宁道，荫子锦衣世千户。久之，
擢贵州布政使。四年大计，坐不谨落职。十三年，督师
杨嗣昌荐之，诏以武昌通判监标下军事。嗣昌卒《平，
表》罢归，卒于家。